
И ПУБЛИКУВАН НА 04.09.2012 г.  
ВЪПРОС № 116  
   Здравейте,

Бих искала да задам въпрос във връзка с попълването на Декларация по чл. 3 и чл.4 от Закона за МСП. Фирмата-кандидат е свързано лице с друго предприятие, което е регистрирано през текущата година (2012).

Интересува ме дали трябва да се прибавят данните на новосъздаденото свързано предприятие при изчисляване на размера на Кандидата, при положение, че то няма приключена финансова година.

Поздрави,

Елена Спасова  
22.08.2012 г. 
ОТГОВОР № 116 
При определяне на категорията си, кандидатът следва да спазва разпоредбите на чл. 3 и чл. 4 от Закона за малките и средни предприятия (ЗМСП). С оглед правилното определяне на категорията предприятие, кандидатът първо слeдва да определи какъв тип предприятие е към края на последната приключила финансова година – независимо предприятие, предприятие-парньор или свързано предприятие, спрямо момента на кандидатстване. Данните по т. 2 от Декларацията за средносписъчен брой на персонала, годишен оборот и стойност на активите се изчисляват на годишна база – въз основа на данните за предходната финансова година.
Предвид това, следва да имате предвид, че в случай че кандидатът подава Декларация за последната приключила финансова година (2011г.), то данните на свързаното му предприятие не трябва да бъдат включвани в Декларацията, тъй като свързаното предприятие е създадено през 2012 г. и към края на 2011 г. (към който момент се установява наличието или отсъствието на свързаност), същият не се явява свързано предприятие с предприятието - кандидат. Ако Декларацията на кандидата се попълва за текущата 2012 година (в случаите, когато кандидатът е регистриран през 2012 г. и няма приключена предходна финансова година), то данните за текущата година на свързаното предприятието (регистрирано също през 2012 г.) трябва да бъдат включени към данните за текущата година на кандидата.

